**ПРЕДЛОГ ЗАКОНА**

**о изменама и допунама закона О РАДНОМ ВРЕМЕНУ** **ПОСАДЕ ВОЗИЛА У ДРУМСКОМ ПРЕВОЗУ И ТАХОГРАФИМА**

Члан 1.

У Закону о радном времену посаде возила у друмском превозу и тахографима („Службени гласник РСˮ, број 96/15), члан 2. мења се и гласи:

„Члан 2.

Овај закон се примењује на друмски превоз:

1) терета, када је највећа дозвољена маса возила већа од 3,5 t;

2) путника, возилима која су својом конструкцијом и опремом прилагођена за превоз више од девет лица, укључујући возача.

Изузетно од става 1. овог члана, одредбе чл. 4–12. овог закона се не примењују на друмски превоз:

1) возилима чија највећа конструктивна брзина не прелази 40 km/h;

2) возилима чији је власник односно корисник полиција, служба цивилне заштите и ватрогасна служба, када се превоз обавља у сврху извршавања задатака служби и под њиховим надзором;

3) возилима која се користе у ванредним ситуацијама или акцијама спашавања, укључујући и возила која се користе за превоз хуманитарне помоћи, када се за овакав превоз не остварује профит;

4) специјализованим возилима која се користе у медицинске сврхе;

5) возилима која се испитују на путу у сврху техничког развоја или одржавања, и новим или преправљеним возилима која нису регистрована за кретање у саобраћају;

6) возилима чија највећа дозвољена маса не прелази 7,5 t, која се користе за некомерцијални превоз терета ;

7) возилима од историјског значаја (олдтајмер), по прописима државе у којој су регистрована, а која се користе за некомерцијални превоз путника или терета;

8) специјалним возилима за превоз оштећених и неисправних возила, а која се користе до 100 km од седишта, односно огранка превозника;

9) возилима чија највећа дозвољена маса не прелази 7,5 t, која се користе за превоз материјала, опреме или механизације коју возач користи у току свог рада и која се користе најдаље до 100 km од седишта односно огранка превозника, уколико управљање возилом није основно занимање возача;

10) теретним возилима намењеним за вршење рада на начин да се возилом не може превозити никакав други терет.

Изузетно од става 1. овог члана, одредбе чл. 4–12. овог закона не примењују се на међународни друмски превоз возилима у јавном линијском превозу путника на линијама дужине до 50 km.

Изузетно од става 1. овог члана, одредбе чл. 4–12. овог закона не примењују се на друмски превоз који се обавља у целини на територији Републике Србије:

1) возилима за одржавање канализационих система, за заштиту од поплава, за одржавање водоводних, гасоводних и електродистрибутивних инсталација, за сакупљање и одлагање смећа;

2) возилима за одржавање и управљање путевима;

3) возилима за одржавање телефонско-телеграфске мреже, за радио-телевизијску дифузију и возилима служби и органа безбедности Републике Србије за откривање радио или телевизијских предајника и/или пријемника;

4) специјализованим возилима за превоз опреме циркуса и забавних паркова;

5) возилима која се користе за прикупљање млека са сточних газдинстава и за допремање посуда за млеко или млечних производа намењених за животињску исхрану;

6) специјализованим возилима за превоз новца и/или драгоцености;

7) специјализованим возилима за превоз кошница;

8) возилима чија највећа дозвољена маса не прелази 7,5 t, која се користе код пружалаца универзалних услуга, у складу са прописима из области поштанских услуга, за испоруку пошиљака као универзалне услуге која се користе најдаље до 100 km од седишта, односно огранка превозника, под условом да управљање возилом не представља основно занимање возача.

Одредбе овог закона које се односе на услове које мора да испуни тахограф, односно граничник брзине, у погледу одобрења типа и начина коришћења тахографа и граничника брзине, тахографских листића и тахографских картица као и возила у која мора бити уграђен тахограф, односно граничник брзине, примењује се и на теретна возила и аутобусе којима се врши оспособљавање кандидата за возача.

Изузетно од става 1. овог члана, одредбе овог закона не примењују се на друмски превоз који се обавља возилима чији је власник или корисник Војска Србије, као и возилима војних снага других држава и организација које према посебном споразуму користе путеве Републике Србије.

Посебан пропис о радном времену, паузама и одморима посаде војних возила у друмском превозу, времену управљања војним возилом, условима које мора да испуни тахограф, односно граничник брзине, у погледу одобрења типа и начин коришћења тахографа, тахографских листића и тахографских картица доноси министар надлежан за послове одбране.

Возила у која мора бити уграђен тахограф и изузећа од уградње тахографа дефинисана су прописом којим се уређују услови које морају да испуњавају возила у саобраћају на путу у погледу димензија, техничких услова и уређаја, склопова и опреме и техничких норматива.”

Члан 2.

У члану 3. став 1. тачка 1) подтачка (1), после речи: „возилаˮ додају се речи: „и трактораˮ.

У подтачки (2), после речи: „возилаˮ додају се речи: „и трактораˮ.

После тачке 1) додаје се нова тачка 1а) која гласи:

„1а) Возило које не спада у област примене овог закона је возило за превоз терета највеће дозвољене масе до 3,5 тоне, односно путничко возило, односно возило које обавља друмски превоз из члана 2. ст. 2–4. овог закона.ˮ.

У тачки 5) речи: „обавља пословеˮ замењују се речима: „има дозволу за обављање послова.ˮ.

После тачке 8) додаје се нова тачка 8а) која гласи:

„8а) „Smartˮ тахограф је дигитални тахограф који задовољава услове из чл. 8, 9. и 10. Уредбе (ЕУ) број 165/2014 Европског парламента и Савета као и услове из Анекса 1Ц Спроведбене Уредбе Комисије (ЕУ) број 2016/799.ˮ.

Тачка 10) мења се и гласи:

„Тахографска картица (у даљем тексту: картица) је носач података која се користи у дигиталном тахографу и која омогућава идентификацију власника картице, као и преузимање и чување података, и може бити:

(1) Тахографска картица прве генерације, која задовољава услове прописане Додатком 1Б Анекса AETR споразума;

(2) Тахографска картица друге генерације, која задовољава услове прописане Уредбом (ЕУ) број 165/2014 Европског парламента и Савета као и услове из Анекса 1Ц Спроведбене Уредбе Комисије (ЕУ) број 2016/799.ˮ.

Тачка 23) мења се и гласи:

„Демонтажа подразумева предузимање радњи којима се тахограф или део тахографа, осим јединице у возилу аналогног тахографа, скида са возила.ˮ.

Тачка 25) мења се и гласи:

„Одобрење типа је поступак издавања сертификата, од надлежног органа, да тахограф, део тахографа, тахографски листић, односно тахографске картице испуњавају захтеве овог закона и AETR споразума, односно Уредбе (ЕУ) број 165/2014 Европског парламента и Савета и Анекса 1Ц Спроведбене Уредбе Комисије (ЕУ) број 2016/799 за „smartˮ тахографе и тахографске картице друге генерације.ˮ.

После тачке 42) додају се тач. 43), 44) и 45) које гласе:

„43) Активности возача су радње које обухватају управљање возилом, остале послове, расположивост, паузу, одмор у току дневног рада, дневни и недељни одмор.

44) Некомерцијални превоз је сваки друмски превоз, осим јавног превоза или превоза за сопствене потребе, који се обавља искључиво за личне потребе возача, за који се не прима накнада за oбављање превоза, односно којим се не остварује приход.

45) Друмски превоз је превоз путника или терета, који обухвата све активности везане за превоз, укључујући и кретање празног возила, који се потпуно или делимично обавља на јавном путу.ˮ.

Члан 3.

После члана 3. додаје се нови члан 3а који гласи:

„Члан 3а

На питања поступка која нису друкчије уређена овим законом примењују се одредбе закона који уређује општи управни поступак.ˮ.

Члан 4.

У члану 4. став 8. мења се и гласи:

„Члан посаде возила дужан је да извод из евиденције из става 7. овог члана достави најкасније до седмог у наредном месецу за календарски месец који претходи текућем месецу, у писаном или електронском облику.ˮ.

У ставу 11. после речи: „одмораˮ додаје се запета и речи: „о чему поседује доказ.ˮ.

У ставу 12. после речи: „водиˮ додаје се реч: „прописануˮ.

Став 13. мења се и гласи:

„Подаци у евиденцији из става 12. овог члана морају да одговарају:

1) за возача: подацима преузетим са тахографа, односно тахографског листића, односно картице возача, односно потврде о активности возача односно штампаних исписа, односно ручних уноса;

2) за друге чланове посаде возила осим возача: подацима преузетим са путног налога, односно другог документа на којем члан посаде ручно бележи своје активности и који искључиво садржи име и презиме и ЈМБГ члана посаде возила као податке о личности, као и датум на који се односи ручни унос и потпис члана посаде возила.ˮ.

Став 14. мења се и гласи:

„Превозник мора да чува доказ из става 11. овог члана и евиденције из става 12. овог члана две године по истеку периода на који се односе и дужан је да, на захтев надлежног органа, исте пружи на увид.ˮ.

Члан 5.

У члану 5. став 5. после речи: „непрекидногˮ додаје се реч: „делаˮ.

Члан 6.

У члану 8. став 9. речи: „Сваки одмор којиˮ замењују се речима: „Свака временска разлика којаˮ.

Став 14. мења се и гласи:

„Време путовања члана посаде возила до места преузимања, односно од места предаје возила на које се овај закон односи, при чему се друго поменуто возило не налази у месту боравка члана посаде возила, нити у уобичајеном месту рада члана посаде возила рачуна се и евидентира као расположивост.ˮ.

У ставу 15. после речи: „Времеˮ речи: „из става 14. овог члана, односно времеˮ бришу се, а после речи: „одморˮ речи: „или паузаˮ бришу се.

У ставу 16. после речи: „преузимањаˮ додају се запета и речи: „односно места предајеˮ.

Члан 7.

У члану 10. став 3. брише се.

У досадашњем ставу 4. који постаје став 3. речи: „учесници у организацијиˮ замењују се речима: „организаториˮ.

Члан 8.

Члан 13. мења се и гласи:

„Члан 13.

Сертификат о одобрењу типа тахографа, дела тахографа, модела тахографског листића или тахографске картице издаје Агенција за безбедност саобраћаја (у даљем тексту: Агенција) на захтев произвођача или овлашћеног представника произвођача у Републици Србији у складу са одредбама овог закона и AETR споразума, односно Уредбе (ЕУ) број 165/2014 Европског парламента и Савета и Спроведбене Уредбе Комисије (ЕУ) број 2016/799 за „smartˮ тахографе и тахографске картице друге генерације.

Сертификат о одобрењу типа издат од овлашћеног органа друге државе потписнице AETR споразума признаје се у Републици Србији.

Агенција води евиденцију о издатим сертификатима о одобрењу типа који садржи податке о врсти одобрења и правном лицу коме је одобрење издато, као и друге неопходне податке који су садржани у сертификату о одобрењу типа.

Произвођач тахографа, овлашћени представник произвођача у Републици Србији или увозник дужан је да Агенцији, најкасније до испоруке достави податке о производима које испоручује на тржиште Републике Србије.

Послове из ст. 1. и 3. овог члана Агенција обавља као поверене.ˮ.

Члан 9.

У члану 14. додају се нови ст. 1. и 2. који гласе:

„У возило мора бити уграђен само један тахограф. Накнадна уградња тахографа врши се у радионици за тахографе која има одговарајућу дозволу.

Тахограф који је уграђен у возило мора бити одобреног типа.ˮ.

Досадашњи ст. 1, 2, 3. и 4. постају ст. 3, 4, 5. и 6.

У досадашњем ставу 4. који постаје став 6. после речи: „тахографомˮ додаје се запета и речи: „сигналом који се од извора сигнала шаље ка тахографу,ˮ.

Члан 10.

У члану 15. у ст. 3, 6. и 7. речи: „годину данаˮ замењују се речима: „две годинеˮ.

У ставу 5. реч: „свиˮ замењује се речју: „одговарајућиˮ.

Члан 11.

У члану 16. у ставу 2. додаје се нова реченица која гласи: „Изузетно, неважећа картица возача сме да се користи у тахографу само за преглед, штампање односно преузимање података.ˮ.

У ставу 5. тачка се замењује запетом и додају речи: „односно пре почетка коришћења дневног или скраћеног недељног одмора у возилу у случају када би тахографски листић био дуже коришћен од 24 часа, односно у случају из члана 12. овог закона, односно када возач није у стању да користи тахограф због удаљености од возила у складу са чланом 16. став 9. овог закона.ˮ.

Члан 12.

У члану 18. после става 2. додају се нови ст. 3, 4. и 5, који гласе:

„Ручни уноси односно штампани исписи из става 1. тачка 3) и става 2. тачка 2) овог закона прилажу се у случајевима прописаним одредбама члана 12, члана 16. став 10, члана 17. став 2. и члана 20. став 2. овог закона за период када је возач управљао возилом у које је уграђен дигитални тахограф.

Возач је дужан да достави превознику носаче података из ст. 1. и 2. овог члана и доказе из ст. 1 и 2. тачка 5) овог члана, осим картице возача, првог наредног радног дана након 29 календарских дана, односно по повратку у седиште превозника.

Возач је дужан да достави превознику податке са картице возача, односно да му омогући њихово преузимање, најкасније у року од 28 календарских дана од претходног преузимања.ˮ.

Досадашњи став 3. постаје став 6.

Члан 13.

У члану 23. став 1. мења се и гласи:

„Картице издаје Агенција у складу са одредбама овог закона и AETR споразума, односно Уредбе (ЕУ) број 165/2014 Европског парламента и Савета и Анекса 1Ц Спроведбене Уредбе Комисије (ЕУ) број 2016/799 за тахографске картице друге генерације.ˮ.

Члан 14.

У члану 26. став 2. тачка 3) брише се.

Члан 15.

У члану 30. после става 3. додаје се нови став 4. који гласи:

„Орган надлежан за повезивање са комуникационом мрежном инфраструктуром и сервисом за пренос података између државних администрација Европске уније обавља послове техничке подршке у успостављању и вођењу приступа заједничкој мрежи, као и послове који се односе на спровођење мера заштите и обезбеђивања сигурности и безбедности података који се прослеђују и размењују путем заједничке мреже. ˮ.

Досадашњи ст. 4, 5. и 6. постају ст. 5, 6. и 7.

Члан 16.

Члан 31. мења се и гласи:

„Члан 31.

Радионица за тахографе обавља послове у вези са тахографима, који су делатност од општег интереса, и то:

1) уградња и активација тахографа;

2) контрола и преглед тахографа;

3) демонтажа и оправка тахографа.

Радионица за тахографе мора обављати послове из става 1. тачка 2) овог члана и за аналогне и за дигиталне тахографе.

Изузетно од става 2. овог члана, радионица за тахографе не мора да обавља послове из става 1. тачка 2) овог члана за „smartˮ тахографеˮ.

Послови из става 1. овог члана морају се обављати на прописан начин и у складу са одредбама AETR споразума за аналогне и дигиталне тахографе, односно Уредбе (ЕУ) број 165/2014 Европског парламента и Савета и Анекса 1Ц Спроведбене Уредбе Комисије (ЕУ) број 2016/799 за „smartˮ тахографе, који су у употреби.

Приликом вршења послова из става 1. тачка 2) овог члана радионица за тахографе за исправан тахограф, чија подешавања одговарају параметрима возила и са којим није повезан уређај или направа за манипулацију издаје Уверење о исправности тахографа и информативну налепницу. Уверење о исправности тахографа искључиво садржи име и презиме и адресу власника, односно корисника возила, регистарску ознаку возила, и број картице радионице, као податке о личности.

Радионица за тахографе која обавља преглед тахографа истовремено врши и посао контроле граничника брзине.

Радионица за тахографе обавља посао накнадне уградње граничника брзине.

Радионица за тахографе води Евиденцију о пословима радионице из става 1. овог члана за аналогне тахографе, Евиденцију о пословима радионице из става 1. тач. 1) и 3), овог члана за дигиталне тахографе и Евиденције о пословима радионице из ст. 6. и 7. овог члана које искључиво садрже име и презиме власника, односно корисника возила, регистарску ознаку возила и име, презиме и матични број, као податке о личности и чува их две године.

Радионица за тахографе води Евиденцију о пословима радионице из става 1. тачка 2) овог члана за дигиталне тахографе, која искључиво садржи име и презиме власника, односно корисника возила, регистарску ознаку возила и име, презиме и матични број техничара и број картице радионице,, као податке о личности и чува их три године.

Ближи опис послова из ст. 1, 6. и 7. овог члана садржину Уверења о исправности тахографа и информативне налепнице и начин вођења евиденција из ст. 8. и 9. овог члана доноси министар на предлог Агенцијеˮ.

Члан 17.

Члан 33. мења се и гласи:

„Члан 33.

Дозвола из члана 32. став 1. овог закона се издаје на захтев подносиоца, који искључиво садржи име, презиме и ЈМБГ руководиоца радионице за тахографе и техничара као податке о личности.

Привредно друштво, односно јавно предузеће које подноси захтев за издавање дозволе мора да испуњава следеће услове:

1) да је регистровано у Агенцији за привредне регистре;

2) да има запосленог руководиоца радионице за тахографе;

3) да има запослена најмање два техничара;

4) да поседује одговарајуће објекте за обављање послова за које подноси захтев;

5) да је прилаз објектима изграђен, означен и не омета одвијање саобраћаја;

6) да поседује одговарајуће просторије и опрему који омогућавају да документација о пословима радионице и подаци са тахографа, буду евидентирани и сачувани на одговарајући начин, да буду доступни надзорним органима, и да обезбеди заштиту података о личности у складу са прописима;

7) да поседује одговарајућу мерну опрему која има доказ о следивости;

8) да поседује одговарајуће уређаје, опрему и алат за обављање послова за које подноси захтев;

9) да има запосленог техничара који има потврду о стручној оспособљености код произвођача „smartˮ тахографа, односно његовог представника, из које се мора видети за који тип „smartˮ тахографа је техничар стручно оспособљен, уколико подноси захтев да обавља послове за „smartˮ тахографе из члана 31. став 1. овог закона;

10) да је пословање усклађено са стандардом система менаџмента квалитетом;

11) да има уређен однос са произвођачем тахографа, односно његовим представником у Републици Србији, уколико подноси захтев да обавља послове из члана 31. став 1. тач. 1) и 3) овог закона, односно послове за „smartˮ тахографе из члана 31. став 1. овог закона;

12) да има уређен однос са произвођачем граничника брзине, односно његовим представником, уколико подноси захтев да обавља посао накнадне уградње граничника брзине из члана 31. став 7. овог закона;

13) да има запосленог техничара који има потврду о стручној оспособљености код произвођача граничника брзине, односно његовог представника, из које се мора видети за који тип граничника брзине је техничар стручно оспособљен, уколико подноси захтев да обавља накнадну уградњу граничника брзине из члана 31. став 7. овог закона;

14) да није у поступку ликвидације или да над њим није отворен поступак стечаја који се спроводи банкротством;

15) доказ о извршеној уплати таксе, односно накнаде.

Дозвола се неће издати привредном друштву, односно јавном предузећу коме је у последњих пет година до дана подношења захтева одузета дозвола због непрописног обављања послова из члана 31. овог закона.

Дозвола је непреносива.

У току периода важења дозволе радионица за тахографе је дужна да обезбеди испуњеност прописаних услова из овог члана за обављање послова за које има дозволу.

Када престане да испуњава неки од услова из става 2. тач. 2) до 9) овог члана радионица за тахографе привремено престаје са радом и не сме да обавља послове радионице, о чему је дужна да обавести Агенцију најкасније у року од три радна дана.

Привремени престанак рада може трајати најдуже три месеца.

Радионица за тахографе која је привремено престала са радом може наставити са радом тек када отклони недостатке и о томе обавести Агенцију.

Ближе прописе о условима које мора да испуни привредно друштво, односно јавно предузеће, начин доказивања испуњавања услова и садржину захтева за издавање, продужетак и измену дозволе доноси министар на предлог Агенције.ˮ

Члан 18.

Члан 35. мења се и гласи:

„Члан 35.

Агенција може решењем привремено одузети дозволу радионици за тахографе, на период не дужи од три месеца, ако се утврди да је обављала послове радионице у периоду када није испуњавала неки од прописаних услова из члана 33. овог закона за обављање послова за које има дозволу, односно уколико радионица за тахографе не обавља послове радионице на прописан начин.

Агенција решењем одузима дозволу радионици за тахографе ако утврди:

1) да након истека привременог престанка са радом из члана 33. овог закона није испунила прописане услове;

2) да након истека периода на који је привремено одузета дозвола није испунила прописане услове;

3) да је престала да испуњава прописане услове из члана 33. став 2. тач. 1) или 14) овог закона.

Агенција решењем одузима дозволу радионици за тахографе ако је радионици у року од пет година најмање два пута привремено одузета дозвола.

Агенција може решењем одузети дозволу радионици за тахографе на сопствени захтев радионице за тахографе.

Привредно друштво, односно јавно предузеће, односно предузетник коме је решењем одузета дозвола, обавезно је да Агенцији достави све картице радионице, жигове и неискоришћене обрасце уверења о исправности тахографа у решењем остављеном року.

У случају одузимања дозволе, сву документацију и евиденције које води према овом закону привредно друштво, односно јавно предузеће, односно предузетник дужан је да чува до истека за то прописаног рока. У случају да привредно друштво, односно јавно предузеће, односно предузетник престане да постоји одговорно лице о томе обавештава Агенцију и доставља сву документацију и евиденције које је радионица за тахографе водила.

Жалба на решења из ст. 1–4. овог члана не одлаже извршење.

Послове из ст. 1–4. овог члана Агенција обавља као поверене.ˮ.

Члан 19.

У члану 36. став 2. после речи: „локацијиˮ додају се речи: „и у објектимаˮ.

У ставу 6. после речи: „илиˮ реч: „променеˮ брише се, а реч: „петнаестˮ замењује се речју: „седамˮ.

Став 7. мења се и гласи:

„Уколико радионица за тахографе престане да испуњава неки од услова из члана 33. став 2. тач. 10)–13) овог закона, привремено престаје да обавља послове радионице на које се односи наведени услов, о чему је дужна да обавести Агенцију најкасније у року од три радна дана.ˮ.

Став 10. брише се.

У досадашњем ставу 11. који постаје став 10. речи: „на захтев превозникаˮ се бришу.

Досадашњи став 12. постаје став 11.

У досадашњем ставу 13. који постаје став 12. број: „12ˮ замењује се бројем: „11ˮ.

Члан 20.

Члан 38. мења се и гласи:

„Члан 38.

Руководилац радионице за тахографе јесте лице које мора да испуњава следеће услове:

1) да је именовано од органа управљања или одговорног лица у привредном друштву, односно јавном предузећу;

2) да је запослено у радионици за тахографе на неодређено време с пуним радним временом;

3) да у претходних пет година, док је обављало послове руководиоца радионице, радионици за тахографе није одузета дозвола због непрописног обављања послова из члана 31. овог закона;

4) да у претходних пет година није правноснажно осуђивано за кривично дело из група кривичних дела против привреде, против државних органа, против правног саобраћаја и против службене дужности;

5) да није у радном односу код другог послодавца и не обавља исте или сличне послове изван радионице за тахографе.

Руководилац радионице за тахографе одговоран је да:

1) техничари користе своје картице радионице;

2) чува на сигурном месту картице радионице, алат за жигосање и неискоришћене обрасце уверења о исправности тахографа, када нису у употреби;

3) се стара о безбедности и чувању електронских и других података у вези послова радионице;

4) најкасније првог следећег радног дана обавести Агенцију о нестанку (губитку или крађи) картице радионице;

5) се стара да се подаци са картице радионице редовно преузимају;

6) се стара о следивости мерне опреме;

7) обавести Агенцију о промени података са огласне табле радионице за тахографе;

8) најкасније у року од седам дана од дана настале промене обавести Агенцију о промени одговорног лица, руководиоца радионице за тахографе или запослених техничара.

Руководилац радионице за тахографе може да обавља и послове техничара уколико испуњава услове за техничара.ˮ.

Члан 21.

Члан 40. мења се и гласи:

„Члан 40.

Лиценцу техничара, која искључиво садржи име, презиме, име једног родитеља, ЈМБГ техничара и број лиценце као податке о личности, издаје Агенција на период од пет година.

Лиценца техничара издаће се на захтев, који искључиво садржи име, презиме, име једног родитеља, ЈМБГ и потпис подносиоца захтева као податке о личности, лицу које има положен испит из области познавања, контроле и прегледа тахографа и познавања прописа којима је уређена област тахографа (у даљем тексту: испит), коме у претходних годину дана није одузета лиценца техничара.

Уз пријаву за полагање испита лице прилаже доказ да има најмање средње образовање у трогодишњем трајању у подручју рада саобраћај, електротехника или машинство и обрада метала.

Испит организује и спроводи Агенција.

Лиценца техничара из става 1. овог члана обновиће се на захтев техничару ако је у претходних пет година од предаје захтева присуствовао на најмање четири семинара унапређења знања за техничара у радионици за тахографе (у даљем тексту: семинар), са различитим наставним планом од којих најмање два организује и спроводи Агенција.

За обнављање лиценце техничар може присуствовати семинару који не организује и спроводи Агенција, а реализује се према наставном плану на који је Агенција дала сагласност.

Начин организовања и спровођења испита, садржину програма испита и начин издавања и обнављања лиценце прописује Агенција.

Начин организовања и спровођења семинара и садржину програма семинара прописује Агенција.

Висину трошкова полагања испита и накнаду за похађање семинара прописује Влада на предлог Агенције.

Послове из ст. 1, 4, 5, 7. и 8. овог члана Агенција обавља као поверене.ˮ

Члан 22.

У члану 41. став 1. речи: „или несавестанˮ се бришу, а реч: „неˮ замењује се речима: „који не може битиˮ.

У ставу 2. речи: „у укупном трајању дужем од једне годинеˮ замењују се речима: „најмање два путаˮ.

Члан 23.

Члан 43. мења се и гласи:

„Члан 43.

Надзор над спровођењем овог закона и прописа донетих на основу овог закона врше министарство надлежно за послове саобраћаја преко републичких инспектора за друмски саобраћај и Министарство унутрашњих послова, свако у оквиру свог делокруга.

Надзор на путу врше министарство надлежно за послове саобраћаја и Министарство унутрашњих послова.

Надзор у просторијама превозника врше министарство надлежно за послове саобраћаја и Министарство унутрашњих послова.

Надзор над радом радионице за тахографе врши министарство надлежно за послове саобраћаја преко републичких инспектора за друмски саобраћај.

Стручни надзор над радом радионице за тахографе врши Агенција самостално или у сарадњи са републичким инспектором за друмски саобраћај. У случају утврђене неправилности приликом стручног надзора над радом радионица за тахографе, републички инспектор за друмски саобраћај је надлежан за подношење захтева за покретање прекршајног поступка.

Послове координације надзора обавља министарство надлежно за послове саобраћаја.

Надзор над радом Агенције обавља министарство надлежно за послове саобраћаја.

Министарство из става 7. овог члана решава по жалбама изјављеним на решења Агенције.

Послове из става 5. овог члана Агенција обавља као поверене.

На питања инспекцијског надзора над применом овог закона и прописа донетих на основу овог закона, која нису посебно уређена овим законом, примењује се закон којим се уређује инспекцијски надзор.ˮ

Члан 24.

После члана 43. додаје се назив члана и члан 43а који гласи:

„Поверавање послова инспекцијског надзора

Члан 43а

Поверава се органу аутономне покрајине вршење послова инспекцијског надзора над применом овог закона и прописа донетих на основу овог закона.

Овлашћено лице органа аутономне покрајине у вршењу послова инспекцијског надзора из става 1. овог члана има дужности и овлашћења као републички инспектор за друмски саобраћај.ˮ.

Члан 25.

У члану 44. став 2. мења се и гласи:

„О спроведеном надзору, надзорни органи достављају годишњи извештај Министарству надлежном за послове саобраћаја најкасније до 15. марта текуће године за претходну годину.ˮ.

У ставу 4. после речи: „санкционишуˮ додају се речи: „односно покрећу прекршајни поступак противˮ, а реч: „начињенˮ замењује се речју: „учињенˮ.

Члан 26.

Члан 48. мења се и гласи:

„Члан 48.

Приликом надзора на путу надзорни орган има овлашћење да:

1) искључи возило из саобраћаја уколико тахограф није уграђен у возило, односно тахограф није прописно уграђен, односно уграђени тахограф нема одобрење типа, није прегледан у прописаном року или неисправност тахографа није отклоњена, а истекао је рок од седам дана од дана настанка неисправности;

2) упути возило на контролни преглед у радионицу за тахографе уколико посумња да тахограф, односно граничник брзине, и други елементи повезани са тахографом, односно граничником брзине, не раде исправно, односно у возилу постоји уређај или направа за манипулацију са тахографом, односно са сигналом ка граничнику брзине, тахографским листићем или картицом возача, уколико се утврди неслагање података са информативне налепнице са стварним стањем на возилу односно тахографу и искључи возило по доласку у радионицу за тахографе;

3) захтева од возача да омогући контролу тахографа, односно граничника брзине, и пружи на увид тахографске листиће са евидентираним подацима, картицу возача или испис са тахографа, односно омогући преглед тахографских листића са евидентираним подацима, картице возача или штампање исписа са тахографа;

4) привремено одузме тахографски листић са евидентираним подацима или испис с тахографа као доказ о извршењу прекршаја, односно у исту сврху направи копију података са картице возача или тахографа;

5) искључи возача из саобраћаја уколико приликом надзора утврди да је возач премашио дозвољено дневно време управљања возилом, односно није започео прописани дневни или недељни одмор;

6) одузме сопствену персонализовану картицу возача и искључи возача из саобраћаја уколико открије да је важећа картица возача фалсификована или да је картица возача у поседу возача прибављена на основу лажних изјава односно фалсификованих докумената, односно одузме персонализовану картицу возача коју возач користи, а која није његова сопствена;

7) одузме уређај или направу за манипулацију са тахографом, односно са сигналом ка граничнику брзине, тахографским листићем или картицом возача.

Искључење из става 1. тач. 1), 2), 5) и 6) овог члана траје до отклањања разлога за искључење.

У случају привременог одузимања тахографског листића са евидентираним подацима или исписа с тахографа из става 1. тачка 4) овог члана надзорни орган је дужан да изда одговарајућу потврду.

Уколико се приликом контролног прегледа из става 1. тачка 2) овог члана утврди постојање уређаја или направе за манипулацију са тахографом, односно са сигналом ка граничнику брзине, тахографским листићем или картицом возача радионица за тахографе ће исти одузети и ставити на располагање надзорном органу који је упутио возило на контролни преглед у радионицу за тахографе.

Уколико се приликом контролног прегледа из става 1. тачка 2) овог члана утврди неисправност тахографа, односно граничника брзине, и других елемената повезаних са тахографом, односно граничником брзине, постојање уређаја или направе за манипулацију са тахографом, односно са сигналом ка граничнику брзине, тахографским листићем или картицом возача или неслагање података са информативне налепнице са стварним стањем на возилу односно тахографу, односно граничнику брзине, трошкове контролног прегледа сноси власник односно корисник возила, а уколико се не утврде неисправности односно неслагања трошкове контролног прегледа сноси министарство чији је надзорни орган наложио контролни преглед.

Одузету картицу возача из става 1. тачка 6) овог члана надзорни орган доставља Агенцији. Уколико је одузету картицу возача издала друга држава, Агенција враћа картицу надлежном органу државе која је издала картицу, наводећи разлоге за њено одузимање. Уколико се очекује да повраћај картице траје дуже од две недеље, Агенција обавештава надлежни орган државе која је издала картицу о разлозима за одузимање картице у року од две недеље.

За прекршаје предвиђене овим законом, надзорни орган има овлашћење да привремено одузме путну исправу или другу исправу за прелазак државне границе, односно саобраћајну дозволу лицу које нема пребивалиште или стални боравак у Републици Србији, лицу које би одласком у иностранство на дуже време избегло одговорност за прекршај прописан овим законом, односно лицу које прекршај учини возилом за које нису издате регистарске таблице Републике Србије. Задржавање одузетих исправа траје до престанка разлога због којих су одузетеˮ.

Члан 27.

Члан 51. мења се и гласи:

„Члан 51.

Приликом стручног надзора Агенција проверава:

1) да ли радионица за тахографе испуњава прописане услове за издавање дозволе из члана 33. овог закона;

2) да ли се послови радионице за тахографе обављају на прописан начин и у складу са одредбама AETR споразума односно Уредбе (ЕУ) број 165/2014 Европског парламента и Савета и Спроведбене уредбе Комисије (ЕУ) број 2016/799.

Лица запослена у радионици за тахографе дужна су да Агенцији омогуће несметано предузимање радњи из става 1. овог члана.

Након извршеног стручног надзора Агенција доставља републичком инспектору за друмски саобраћај записник о стручном надзору.ˮ.

Члан 28.

Члан 54. мења се и гласи:

„Члан 54.

Новчаном казном у фиксном износу од 200.000 динара казниће се за прекршај правно лице:

1. ако не води прописану евиденцију о радном времену чланова посаде возила, супротно члану 4. став 12. овог закона;
2. ако на захтев надлежног органа не пружи на увид прописану евиденцију о радном времену чланова посаде возила, супротно члану 4. став 14. овог закона;
3. ако је дневно време управљања возилом возача дуже од дозвољеног за најмање 50%, а возач током овог периода није користио део одмора у непрекидном трајању од најмање 4 часа и 30 минута, супротно члану 5. став 1. овог закона (члан 6. став 1. AETR споразума);
4. ако је недељно време управљања возилом возача најмање 70 часова, супротно члану 5. став 2. овог закона (члан 6. став 2. AETR споразума);
5. ако је време управљања возилом возача у току две узастопне недеље најмање 112 часова и 30 минута, супротно члану 5. став 3. овог закона (члан 6. став 3. AETR споразума);
6. ако у возило, чији је власник или корисник, не угради тахограф или угради више од једног тахографа, супротно члану 14. став 1. овог закона (члан 10. став 1. AETR споразума);
7. ако у возило, чији је власник или корисник, не изврши накнадну уградњу тахографа у радионици за тахографе која има одговарајућу дозволу, супротно члану 14. став 1. овог закона (члан 10. став 1. AETR споразума);
8. ако је у возило, чији је власник или корисник, уграђен тахограф који није одобреног типа, односно није у складу са захтевима AETR споразума, супротно члану 14. став 2. овог закона (члан 10. став 2. AETR споразума);
9. ако се утврди фалсификовање, брисање или уништавање података евидентираних на тахографском листићу или на испису са дигиталног тахографа, односно меморисаних у тахографу или на картици возача, супротно члану 14. став 5. овог закона (члан 12. став 8. Анекса AETR споразума);
10. ако се у возилу, чији је власник или корисник, налази уређај или направа за манипулацију са тахографом, сигналом који се од извора сигнала шаље ка тахографу, тахографским листићем или картицом возача која може да доведе до фалсификовања, брисања или уништавања меморисаних или евидентираних података, супротно члану 14. став 6. овог закона (члан 12. став 8. Анекса AETR споразума);
11. ако на захтев надлежног органа не пружи на увид тахографске листиће и исписе, супротно члану 15. став 3. овог закона (члан 11. став 2. Анекса AETR споразума);
12. ако не преузима податке са дигиталног тахографа и картице возача, супротно члану 15. став 5. овог закона (члан 11. став 2. Анекса AETR споразума);
13. ако на захтев надлежног органа не пружи на увид податке са дигиталног тахографа и картице возача, супротно члану 15. став 6. овог закона (члан 11. став 2. Анекса AETR споразума);
14. ако у возило, чији је власник или корисник, у које мора бити уграђен граничник брзине, када учествује у саобраћају на путу, није уграђен граничник брзине, супротно члану 19. став 1. овог закона;
15. ако је у возило, чији је власник или корисник, у које мора бити уграђен граничник брзине, када учествује у саобраћају на путу, накнадно уграђен граничник брзине који није у складу са једнообразним техничким условима прописаним UNECE правилником број 89, супротно члану 19. став 2. овог закона;
16. ако се утврди да у возилу, чији је власник или корисник, постоји уређај или направа за манипулацију који може да доведе до неовлашћене измене сигнала који се шаље граничнику брзине, супротно члану 19. став 4. овог закона;
17. ако накнадну уградњу граничника брзине не обави у радионици за тахографе, супротно члану 31. став 6. овог закона.

Новчаном казном у фиксном износу од 120.000 динара казниће се за прекршај из става 1. овог члана предузетник.

Новчаном казном у фиксном износу од 25.000 динара казниће се за прекршај из става 1. овог члана одговорно лице у правном лицу.ˮ.

Члан 29.

Члан 55. мења се и гласи:

„Члан 55.

Новчаном казном у фиксном износу од 120.000 динара казниће се за прекршај правно лице:

1. ако је просечно недељно радно време члана посаде возила у било ком четворомесечном периоду, укључујући и прековремени рад, најмање 60 часова, супротно члану 4. став 1. овог закона;
2. ако је дневно радно време члана посаде, укључујући и прековремени рад, најмање 16 часова у периоду од 24 часа, супротно члану 4. став 2. овог закона;
3. ако је недељно радно време члана посаде возила, укључујући и прековремени рад, најмање 70 часова, супротно члану 4. став 3. овог закона;
4. ако је радно време члана посаде возила који обавља ноћни рад, укључујући и прековремени рад, најмање 13 часова током периода од 24 часа, супротно члану 4. став 5. овог закона;
5. ако возач не евидентира, нетачно или неадекватно евидентира време управљања возилом које не спада у област примене овог закона, односно остало радно време, односно време расположивости, односно одморе, супротно члану 4. став 9. овог закона;
6. ако подаци у евиденцији за возача не одговарају подацима преузетим са тахографских листића, картице возача, потврде о активности возача, штампаних исписа, супротно члану 4. став 13. овог закона;
7. ако подаци у евиденцији за друге чланове посаде возила осим возача не одговарају подацима преузетим са путног налога, односно другог документа, супротно члану 4. став 13. овог закона;
8. ако не чува евиденције о радном времену чланова посаде возила две године по истеку периода на који се односе, супротно члану 4. став 14. овог закона;
9. ако је дневно време управљања возилом возача дуже од дозвољеног за најмање 2 часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
10. ако је недељно време управљања возилом возача најмање 65 часова, а краће од 70 часова, супротно члану 5. став 2. овог закона (члан 6. став 2. AETR споразума);
11. ако је време управљања возилом возача у току две узастопне недеље најмање 105 часова, а краће од 112 часова и 30 минута, супротно члану 5. став 3. овог закона (члан 6. став 3. AETR споразума);
12. ако је период управљања возилом возача најмање шест часова, супротно члану 6. став 1. овог закона (члан 7. став 1. AETR споразума);
13. ако члан посаде возила, најкасније након шест часова непрекидног рада, не прекине радно време одмором у току дневног рада, супротно члану 7. став 1. овог закона;
14. ако за радно време члана посаде возила које траје дуже од шест, а најдуже девет часова, одмор у току дневног рада члана посаде возила траје највише 10 минута, супротно члану 7. став 2. овог закона;
15. ако за радно време члана посаде возила које траје дуже од девет, а највише 12 часова, одмор у току дневног рада члана посаде возила траје највише 20 минута, супротно члану 7. став 3. овог закона;
16. ако за радно време члана посаде возила које траје дуже од 12 часова, одмор у току дневног рада члана посаде возила траје највише 30 минута, супротно члану 7. став 4. овог закона;
17. ако члан посаде возила не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од осам часова и 30 минута, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
18. ако члан посаде возила не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од седам часова, под условом да је коришћење скраћеног дневног одмора дозвољено, супротно члану 8. став 2. овог закона (члан 8. став 2. AETR споразума);
19. ако члан посаде возила не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је краћи од седам часова, супротно члану 8. став 2. овог закона (члан 8. став 2. AETR споразума);
20. ако члан вишечлане посаде не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је краћи од седам часова, супротно члану 8. став 4. овог закона (члан 8. став 3. AETR споразума);
21. ако у току било које две узастопне недеље члан посаде не искористи најмање два пуна недељна одмора или један пун недељни одмор и један скраћени недељни одмор, супротно члану 8. став 6. овог закона (члан 8. став 6. AETR споразума);
22. ако уместо скраћеног недељног одмора члан посаде возила искористи одмор краћи од 20 часова, супротно члану 8. став 6. овог закона (члан 8. став 6. AETR споразума);
23. ако уместо пуног недељног одмора члан посаде возила искористи одмор краћи од 36 часова, супротно члану 8. став 6. овог закона (члан 8. став 6. AETR споразума);
24. ако по завршетку шестог 24-часовног периода од завршетка претходног недељног одмора члан посаде возила започне коришћење недељног одмора након најмање 12 часова, супротно члану 8. став 7. овог закона (члан 8. став 6.а) и c) AETR споразума);
25. ако по завршетку дванаестог 24-часовног периода од завршетка претходног недељног одмора члан посаде возила започне коришћење недељног одмора након најмање 12 часова, супротно члану 8. став 8. овог закона (члан 8. став 6.b) AETR споразума);
26. ако по завршетку дванаестог 24-часовног периода од завршетка претходног недељног одмора члан посаде возила користи један пун и један скраћени недељни одмор који у збиру трају краће од дозвољеног, а највише 65 часова, супротно члану 8. став 8. тачка 2) овог закона (члан 8. став 6.b)(2) AETR споразума);
27. ако возач који није члан вишечлане посаде по завршетку шестог 24-часовног периода током временског периода између 22:00 и 6:00 часова управља возилом најмање четири часа и 30 минута, супротно члану 8. став 8. тачка 4) овог закона (члан 8. став 6.b)(4) AETR споразума);
28. ако члан посаде не надокнади временску разлику до пуног недељног одмора најкасније до краја треће недеље рачунајући од недеље у којој је коришћен скраћени недељни одмор, односно не надовеже временску разлику до пуног одмора на други одмор у трајању од најмање девет часова, супротно члану 8. став 9. овог закона (члан 8. ст. 6.а)(2) и 7. AETR споразума);
29. ако уместо скраћеног недељног одмора који се додаје времену дневног одмора члан посаде возила у јавном линијском градском и приградском превозу путника, односно у међумесном линијском превозу путника на линијама дужине до 50 km, који се обавља у целини на територији Републике Србије искористи одмор краћи од дозвољеног за више од 4 часа, супротно члану 8. став 10. овог закона;
30. ако се награде или додаци на зараду исплаћују возачима на основу пређеног пута, односно количине превезеног терета, чиме се угрожава безбедност саобраћаја на путевима, односно подстиче кршење овог закона, супротно члану 9. став 3. овог закона (члан 11. став 3. AETR споразума);
31. ако је рад возача организован тако да возачи не могу да се придржавају одредаба овог закона, односно не да одговарајућа упутства возачу или не врши њихову редовну контролу, супротно члану 10. ст. 1. и 2. овог закона (члан 11. ст. 1. и 2. AETR споразума);
32. ако се превоз не организује, односно не обави у складу са одредбама овог закона, супротно члану 10. став 3. овог закона (члан 11. став 5. AETR споразума);
33. ако изда Потврду за времена односно активности возача за период у коме та времена односно активности нису утврђене за тог возача, супротно члану 11. став 1. овог закона (Анекс – Додатак 3 став 1. AETR споразума);
34. ако изда Потврду за времена односно активности возача које се евидентирају, односно које су евидентиране помоћу тахографа или ручним уносом, супротно члану 11. став 2. овог закона (Анекс – Додатак 3 став 1. AETR споразума);
35. ако се не стара о исправности и о прописном коришћењу дигиталног тахографа који није пломбиран, односно нема информативну налепницу, односно није прегледан у радионици након уочавања одступања времена од универзалног (UTC) времена за више од 20 минута, супротно члану 14. став 3. овог закона (члан 10. став 1. Анекса AETR споразума);
36. ако се не стара о исправности и о прописном коришћењу тахографа који није прегледан у радионици након промене димензије погонских точкова, односно након промене регистрационе ознаке возила, супротно члану 14. ст. 3. и 4. овог закона (члан 10. став 1. Анекса AETR споразума);
37. ако се не стара о прописном коришћењу тахографа који има могућност евидентирања података за само једног возача, а користи га вишечлана посада, супротно члану 14. ст. 3. и 4. овог закона (члан 10. став 1. Анекса AETR споразума);
38. ако се не стара о исправности и о прописном коришћењу аналогног тахографа који није пломбиран, односно нема информативну налепницу, односно нема натписну плочицу или налепницу, супротно члану 14. став 4. овог закона (члан 10. став 1. Анекса AETR споразума);
39. ако не чува тахографске листиће и исписе по хронолошком реду и у читком облику у прописаном року, супротно члану 15. став 3. овог закона (члан 11. став 2. Анекса AETR споразума);
40. ако не преузима податке са дигиталног тахографа и картице возача, у прописаном року, услед чега долази до губитка релевантних података, односно немогућности читања података са тахографа, супротно члану 15. став 5. овог закона (члан 11. став 2. Анекса AETR споразума);
41. ако не чува податке са дигиталног тахографа и картице возача у прописаном року, супротно члану 15. став 6. овог закона (члан 11. став 2. Анекса AETR споразума);
42. ако возач не чува оштећени листић, односно оштећену или неисправну картицу возача, који садрже евидентиране податке, супротно члану 17. став 1. овог закона (члан 12. став 1. Анекса AETR споразума);
43. ако возач не штампа дневни испис са возила на почетку, односно по завршетку управљања возилом или не уписује прописане податке на полеђини штампаног исписа, супротно члану 17. став 2. овог закона уколико је картица возача оштећена или неисправна, односно изгубљена или украдена (члан 13. став 2.b) Анекса AETR споразума);
44. ако у возилу, чији је власник или корисник, у које мора бити уграђен граничник брзине, када учествује у саобраћају на путу, граничник брзине није исправан, односно није укључен, супротно члану 19. став 1. овог закона;
45. ако се, након накнадне уградње или оправке граничника брзине, односно након оправки на систему за довод горива, не изврши контрола усклађености брзине одређене граничником брзине са вредношћу брзине уписаном на информативној налепници, супротно члану 19. став 3. овог закона;
46. ако се неисправан тахограф у возилу које се користи, чији је власник или корисник, не оправи у радионици за тахографе, супротно члану 20. став 1. овог закона (члан 9. став 1. и члан 13. став 1. Анекса AETR споразума);
47. ако се неисправан тахограф у возилу које се користи не оправи у року од седам дана од дана настанка неисправности тахографа, супротно члану 20. став 1. овог закона (члан 13. став 1. Анекса AETR споразума);
48. ако, уколико је тахограф неисправан или га није могуће користити, возач не уписује прописане податке на полеђини тахографског листића, на полеђини термалног папира за испис или на одговарајући листић који се прилаже уз тахографски листић, или не бележи правовремено сва времена, односно активности које тахограф више не евидентира или не штампа на исправан начин, супротно члану 20. став 2. овог закона (члан 13. став 2.а) Анекса AETR споразума).

Новчаном казном у фиксном износу од 80.000 динара казниће се за прекршај из става 1. овог члана предузетник.

Новчаном казном у фиксном износу од 15.000 динара казниће се за прекршај из става 1. овог члана одговорно лице у правном лицу.ˮ.

Члан 30.

Члан 56. мења се и гласи:

„Члан 56.

Новчаном казном у фиксном износу од 60.000 динара казниће се за прекршај правно лице:

1. ако је просечно недељно радно време члана посаде возила у било ком четворомесечном периоду, укључујући и прековремени рад, најмање 56 часова, а краће од 60 часова, супротно члану 4. став 1. овог закона;
2. ако је дневно радно време члана посаде, укључујући и прековремени рад, најмање 15 часова, а краће од 16 часова у периоду од 24 часа, супротно члану 4. став 2. овог закона;
3. ако је недељно радно време члана посаде возила, укључујући и прековремени рад, најмање 65 часова, а краће од 70 часова, супротно члану 4. став 3. овог закона;
4. ако је радно време члана посаде возила који обавља ноћни рад, укључујући и прековремени рад, најмање 11 часова, а краће од 13 часова током периода од 24 часа, супротно члану 4. став 5. овог закона;
5. ако не наложи члану посаде возила у писаном или електронском облику да му достави извод из евиденције о радном времену код другог или других превозника, односно послодаваца, супротно члану 4. став 7. овог закона;
6. ако не обавести чланове посаде возила, у писаном или електронском облику, о одредбама овог закона и интерним правилима предузећа у погледу радног времена и одмора, супротно члану 4. став 11. овог закона;
7. ако на захтев члана посаде возила, у писаном или електронском облику, не изда извод из евиденције о радном времену, супротно члану 4. став 14. овог закона;
8. ако је дневно време управљања возилом возача дуже од дозвољеног за најмање 1 час, а краће од 2 часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
9. ако је недељно време управљања возилом возача најмање 60 часова, а краће од 65 часова, супротно члану 5. став 2. овог закона (члан 6. став 2. AETR споразума);
10. ако је време управљања возилом у току две узастопне недеље возача најмање 100 часова а краће од 105 часова, супротно члану 5. став 3. овог закона (члан 6. став 3. AETR споразума);
11. ако је период управљања возилом возача најмање пет часова, а краћи од шест часова, супротно члану 6. став 1. овог закона (члан 7. став 1. AETR споразума);
12. ако у јавном линијском градском или приградском превозу путника, односно у међумесном линијском превозу путника на линијама дужине до 50 km, који се обавља у целини на територији Републике Србије, возач не искористи паузу од најмање пет минута на сваком полазном стајалишту пре сваког поласка, супротно члану 6. став 4. овог закона;
13. ако за радно време члана посаде возила које траје дуже од шест, а највише девет часова, одмор у току дневног рада члана посаде возила траје дуже од 10 минута, а највише 20 минута, супротно члану 7. став 2. овог закона;
14. ако за радно време члана посаде возила које траје дуже од девет, а највише 12 часова, одмор у току дневног рада члана посаде возила траје дуже од 20 минута, а највише 30 минута, супротно члану 7. став 3. овог закона;
15. ако за радно време члана посаде возила које траје дуже од 12 часова, одмор у току дневног рада члана посаде возила траје дуже од 30 минута, а највише 45 минута, супротно члану 7. став 4. овог закона;
16. ако члан посаде возила не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање осам часова и 30 минута, а краћи од 10 часова, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
17. ако члан посаде возила не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање седам часова, а краћи од осам часова под условом да је коришћење скраћеног дневног одмора дозвољено, супротно члану 8. став 2. овог закона (члан 8. став 2. AETR споразума);
18. ако члан посаде возила не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је најмање седам часова, а краћи од осам часова, супротно члану 8. став 2. овог закона (члан 8. став 2. AETR споразума);
19. ако члан вишечлане посаде не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је најмање седам часова, а краћи од осам часова, супротно члану 8. став 4. овог закона (члан 8. став 3. AETR споразума);
20. ако уместо скраћеног недељног одмора члан посаде возила искористи одмор од најмање 20 часова, а краћи од 22 часа, супротно члану 8. став 6. овог закона (члан 8. став 6. AETR споразума);
21. ако уместо пуног недељног одмора члан посаде возила искористи одмор од најмање 36 часова, а краћи од 42 часа, супротно члану 8. став 6. овог закона (члан 8. став 6. AETR споразума);
22. ако по завршетку шестог 24-часовног периода од завршетка претходног недељног одмора члан посаде возила, након најмање 3 часа, а краће од 12 часова, започне коришћење недељног одмора, супротно члану 8. став 7. овог закона (члан 8. став 6.а) и c) AETR споразума);
23. ако по завршетку дванаестог 24-часовног периода од завршетка претходног недељног одмора члан посаде возила, након најмање 3 часа, а краће од 12 часова, започне коришћење недељног одмора, супротно члану 8. став 8. овог закона (члан 8. став 6.b) AETR споразума);
24. ако по завршетку дванаестог 24-часовног периода од завршетка претходног недељног одмора члан посаде возила користи један пун и један скраћени недељни одмор који у збиру трају дуже од 65 часова, а највише 67 часова, супротно члану 8. став 8. тачка 2) овог закона (члан 8. став 6.b)(2) AETR споразума);
25. ако возач који није члан вишечлане посаде по завршетку шестог 24-часовног периода током временског периода између 22:00 и 6:00 часова управља возилом дуже од три часа и 15 минута, а краће од четири часа и 30 минута, супротно члану 8. став 8. тачка 4) овог закона (члан 8. став 6.b)(4) AETR споразума);
26. ако уместо скраћеног недељног одмора који се додаје времену дневног одмора члан посаде возила у јавном линијском градском и приградском превозу путника, односно у међумесном линијском превозу путника на линијама дужине до 50 km, који се обавља у целини на територији Републике Србије користи одмор краћи од дозвољеног за више од 2 часа, а мање од 4 часа, супротно члану 8. став 10. овог закона;
27. ако не изда потврду о активностима возача за одређене периоде времена из члана 11. став 1. овог закона (Анекс – Додатак 3 став 1. AETR споразума);
28. ако не сачини потврду о активностима возача у два примерка или је не попуни у штампаном облику, односно путем рачунара, супротно члану 11. став 3. овог закона (Анекс – Додатак 3 став 1. AETR споразума);
29. ако не чува, по редоследу издавања, потврду о активностима возача у седишту превозника у периоду од две године од тренутка њеног издавања, супротно члану 11. став 3. овог закона (Анекс – Додатак 3 став 1. AETR споразума);
30. ако потврда о активностима возача није попуњена, односно није прописно попуњена пре почетка путовања, супротно члану 11. став 4. овог закона (Анекс – Додатак 3 став 1. AETR споразума);
31. ако се не стара о исправности тахографа и о прописном коришћењу тахографа који није прегледан у прописаном року, супротно члану 14. ст. 3. и 4. овог закона (члан 10. став 1. Анекса AETR споразума);
32. ако се време на аналогном тахографу возила чији је власник или корисник не подудара са званичним временом државе у којој је регистровано возило, односно на дигиталном тахографу са универзалним (UTC) временом уз дозвољено одступање до 20 минута, супротно члану 16. став 13. овог закона (члан 12. став 3. прва алинеја Анекса AETR споразума);
33. ако у возилу, чији је власник или корисник, у које мора бити уграђен граничник брзине, када учествује у саобраћају на путу, граничник брзине није одговарајуће подешен, супротно члану 19. став 1. овог закона.

Новчаном казном у фиксном износу од 40.000 динара казниће се за прекршај из става 1. овог члана предузетник.

Новчаном казном у фиксном износу од 10.000 динара казниће се за прекршај из става 1. овог члана одговорно лице у правном лицу.ˮ.

Члан 31.

Члан 57. мења се и гласи:

„Члан 57.

Новчаном казном у фиксном износу од 30.000 динара казниће се за прекршај правно лице:

1. ако је просечно недељно радно време члана посаде возила у било ком четворомесечном периоду, укључујући и прековремени рад, дуже од дозвољених 48 часова, а краће од 56 часова, супротно члану 4. став 1. овог закона;
2. ако је дневно радно време члана посаде возила, укључујући и прековремени рад, дуже од дозвољених 14 часова, а краће од 15 часова у периоду од 24 часа, супротно члану 4. став 2. овог закона;
3. ако је недељно радно време члана посаде возила, укључујући и прековремени рад, дуже од дозвољених 60 часова, а краће од 65 часова, супротно члану 4. став 3. овог закона;
4. ако је радно време члана посаде возила који обавља ноћни рад, укључујући и прековремени рад, дуже од дозвољених десет часова, а краће од 11 часова током периода од 24 часа, супротно члану 4. став 5. овог закона;
5. ако је дневно време управљања возилом возача дуже од дозвољеног за више од 15 минута, а мање од једног часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
6. ако је недељно време управљања возилом возача дуже од дозвољених 56 часова за више од 15 минута, а краће од 60 часова, супротно члану 5. став 2. овог закона (члан 6. став 2. AETR споразума);
7. ако је време управљања возилом у току две узастопне недеље возача дуже од дозвољених 90 часова за више од 15 минута, а краће од 100 часова, супротно члану 5. став 3. овог закона (члан 6. став 3. AETR споразума);
8. ако је период управљања возилом возача дужи од дозвољених четири часа и 30 минута за више од 15 минута, а краћи од пет часова, супротно члану 6. став 1. овог закона (члан 7. став 1. AETR споразума);
9. ако за радно време члана посаде возила које траје дуже од шест, а највише девет часова, одмор у току дневног рада члана посаде возила траје дуже од 20 минута, а краће од 30 минута, супротно члану 7. став 2. овог закона;
10. ако за радно време члана посаде возила које траје дуже од девет, а највише 12 часова, одмор у току дневног рада члана посаде возила траје дуже од 30 минута, а краће од 45 минута, супротно члану 7. став 3. овог закона;
11. ако за радно време члана посаде возила које траје дуже од 12 часова, одмор у току дневног рада члана посаде возила траје дуже од 45 минута, а краће од 60 минута, супротно члану 7. став 4. овог закона;
12. ако члан посаде возила не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање десет часова, а краћи од дозвољеног за више од 15 минута, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
13. ако члан посаде возила не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање осам часова, а краћи од дозвољеног за више од 15 минута, под условом да је коришћење скраћеног дневног одмора дозвољено, супротно члану 8. став 2. овог закона (члан 8. став 2. AETR споразума);
14. ако члан посаде возила не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је најмање осам часова, а краћи од дозвољеног за више од 15 минута, супротно члану 8. став 2. овог закона (члан 8. став 2. AETR споразума);
15. ако члан вишечлане посаде не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је најмање осам часова, а краћи од дозвољеног за више од 15 минута, супротно члану 8. став 4. овог закона (члан 8. став 3. AETR споразума);
16. ако уместо скраћеног недељног одмора члан посаде возила искористи одмор од најмање 22 часа, а краћи од 24 часа, супротно члану 8. став 6. овог закона (члан 8. став 6. AETR споразума);
17. ако уместо пуног недељног одмора члан посаде возила искористи одмор од најмање 42 часа, а краћи од 45 часова, супротно члану 8. став 6. овог закона (члан 8. став 6. AETR споразума);
18. ако по завршетку шестог 24-часовног периода од завршетка претходног недељног одмора члан посаде возила, након мање од 3 часа започне коришћење недељног одмора, супротно члану 8. став 7. овог закона (члан 8. став 6.а) и c) AETR споразума);
19. ако по завршетку дванаестог 24-часовног периода од завршетка претходног недељног одмора члан посаде возила, након мање од 3 часа започне коришћење недељног одмора, супротно члану 8. став 8. овог закона (члан 8. став 6.b) AETR споразума);
20. ако по завршетку дванаестог 24-часовног периода од завршетка претходног недељног одмора члан посаде возила користи један пун и један скраћени недељни одмор који у збиру трају краће од дозвољеног, а дуже од 67 часова, супротно члану 8. став 8. тачка 2) овог закона (члан 8. став 6.b)(2) AETR споразума);
21. ако уместо скраћеног недељног одмора који се додаје времену дневног одмора члан посаде возила у јавном линијском градском и приградском превозу путника, односно у међумесном линијском превозу путника на линијама дужине до 50 km, који се обавља у целини на територији Републике Србије, користи одмор краћи од дозвољеног за највише два часа, супротно члану 8. став 10. овог закона;
22. ако у возилу у који је уграђен аналогни тахограф возач нема довољан број тахографских листића, односно одговарајуће тахографске листиће који имају одобрење типа за коришћење у аналогном тахографу који је уграђен у возило, супротно члану 15. став 1. овог закона (члан 11. став 1. Анекса AETR споразума);
23. ако у возилу у који је уграђен дигитални тахограф возачу не обезбеди довољну количину одговарајућег папира за испис који има одобрење типа за дигитални тахограф који је уграђен у возило, супротно члану 15. став 2. овог закона;
24. ако не преузима податке са дигиталног тахографа и картице возача, у прописаном року услед чега не долази до губитка релевантних података, супротно члану 15. став 5. овог закона (члан 11. став 2. Анекса AETR споразума);
25. ако не чува годину дана записнике и друге релевантне податке добијене од надзорних органа у вези са обављеним надзором у просторијама превозника и на путу, супротно члану 15. став 7. овог закона.

Новчаном казном у фиксном износу од 20.000 динара казниће се за прекршај из става 1. овог члана предузетник.

Новчаном казном у фиксном износу од 5.000 динара казниће се за прекршај из става 1. овог члана одговорно лице у правном лицу.ˮ.

Члан 32.

Члан 58. мења се и гласи:

„Члан 58.

Новчаном казном у фиксном износу од 50.000 динара казниће се за прекршај физичко лице:

1. чије је дневно време управљања возилом дуже од дозвољеног за најмање 50%, а које током овог периода није користило део одмора у непрекидном трајању од најмање 4 часа и 30 минута, супротно члану 5. став 1. овог закона (члан 6. став 1. AETR споразума);
2. чије је недељно време управљања возилом најмање 70 часова, супротно члану 5. став 2. овог закона (члан 6. став 2. AETR споразума);
3. чије је време управљања возилом у току две узастопне недеље најмање 112 часова и 30 минута, супротно члану 5. став 3. овог закона (члан 6. став 3. AETR споразума);
4. ако у возило, чији је власник или корисник, не угради тахограф или угради више од једног тахографа, супротно члану 14. став 1. овог закона (члан 10. став 1. AETR споразума);
5. ако у возило, чији је власник или корисник, не изврши накнадну уградњу тахографа у радионици за тахографе која има одговарајућу дозволу, супротно члану 14. став 1. овог закона (члан 10. став 1. AETR споразума);
6. ако је у возило, чији је власник или корисник, уграђен тахограф који није одобреног типа, односно није у складу са захтевима AETR споразума, супротно члану 14. став 2. овог закона (члан 10. став 2. AETR споразума);
7. код кога се утврди фалсификовање, брисање или уништавање података евидентираних на тахографском листићу или на испису са дигиталног тахографа, односно меморисаних у тахографу или на картици возача, супротно члану 14. став 5. овог закона (члан 12. став 8. Анекса AETR споразума);
8. ако се у возилу налази уређај или направа за манипулацију са тахографом, тахографским листићем или картицом возача који могу да доведу до фалсификовања, брисања или уништавања меморисаних или евидентираних података, супротно члану 14. став 6. овог закона (члан 12. став 8. Анекса AETR споразума);
9. које поседује више од једне важеће сопствене персонализоване картице возача, супротно члану 16. став 1. овог закона (члан 11. став 4.а) Анекса AETR споразума);
10. које поседује, односно користи персонализовану картицу возача која није његова сопствена, супротно члану 16. став 1. овог закона (члан 11. став 4.а) Анекса AETR споразума);
11. које користи оштећену, неисправну или неважећу картицу возача у дигиталном тахографу, супротно члану 16. став 2. овог закона (члан 11. став 4.а) Анекса AETR споразума);
12. које не користи свој тахографски листић у аналогном тахографу, односно картицу возача у дигиталном тахографу, супротно члану 16. став 3. овог закона (члан 12. став 2.а) Анекса AETR споразума);
13. које, у случају вишечлане посаде, не уметне своју картицу возача у одговарајући читач на дигиталном тахографу, односно не води ручни унос о својим активностима осим управљања возилом када други возачи користе дигитални тахограф, супротно члану 16. став 10. овог закона (члан 12. став 2.а) Анекса AETR споразума);
14. које на тахографском листићу не попуни или не попуни читко своје презиме, односно своје име, супротно члану 16. став 11. овог закона (члан 12. став 5.а) Анекса AETR споразума);
15. које, у случају вишечлане посаде, неправилно постави, односно неправовремено мења позицију тахографских листића тако да се релевантни подаци везани за управљање возилом не евидентирају на тахографском листићу возача возила у које је уграђен аналогни тахограф, односно не води ручни унос о својим активностима осим управљања возилом када други возачи користе аналогни тахограф, супротно члану 16. став 12. овог закона (члан 12. став 2.c) Анекса AETR споразума);
16. које не чува оштећени листић, односно оштећену или неисправну картицу возача, који садрже евидентиране податке, супротно члану 17. став 1. овог закона (члан 12. став 1. Анекса AETR споразума);
17. које не штампа дневни испис са возила на почетку, односно по завршетку управљања возилом или не уписује прописане податке на полеђини штампаног исписа, супротно члану 17. став 2. овог закона уколико је картица возача оштећена или неисправна, односно изгубљена или украдена (члан 13. став 2.b) Анекса AETR споразума);
18. које приликом надзора на путу не пружи захтеване исправе на увид овлашћеном лицу надзорног органа, супротно члану 18. овог закона (члан 12. став 7. Анекса AETR споразума);
19. ако у возилу постоји уређај или направа за манипулацију који може да доведе до неовлашћене измене сигнала који се шаље граничнику брзине, супротно члану 19. став 4. овог закона.ˮ.

Члан 33.

Члан 59. мења се и гласи:

„Члан 59.

Новчаном казном у фиксном износу од 40.000 динара казниће се за прекршај физичко лице:

1. чије је просечно недељно радно време у било ком четворомесечном периоду, укључујући и прековремени рад, најмање 60 часова, супротно члану 4. став 1. овог закона;
2. чије је дневно радно време, укључујући и прековремени рад најмање 16 часова у периоду од 24 часа, супротно члану 4. став 2. овог закона;
3. чије је недељно радно време, укључујући и прековремени рад, најмање 70 часова, супротно члану 4. став 3. овог закона;
4. чије је радно време када обавља ноћни рад, укључујући и прековремени рад, најмање 13 часова током периода од 24 часа, супротно члану 4. став 5. овог закона;
5. које не евидентира, нетачно или неадекватно евидентира време управљања возилом, које не спада у област примене овог закона, остало радно време, време расположивости, одморе и паузе, супротно члану 4. став 9. овог закона;
6. чије је дневно време управљања возилом дуже од дозвољеног за најмање 2 часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
7. чије је недељно време управљања возилом најмање 65 часова, а краће од 70 часова, супротно члану 5. став 2. овог закона (члан 6. став 2. AETR споразума);
8. чије је време управљања возилом у току две узастопне недеље најмање 105 часова, а краће од 112 часова и 30 минута, супротно члану 5. став 3. овог закона (члан 6. став 3. AETR споразума);
9. чији је период управљања возилом најмање шест часова, супротно члану 6. став 1. овог закона (члан 7. став 1. AETR споразума);
10. које у јавном линијском приградском и градском превозу путника, односно у међумесном линијском превозу путника на линијама дужине до 50 km, који се обавља у целини на територији Републике Србије, не искористи паузу од најмање 5 минута на сваком полазном стајалишту пре сваког поласка, супротно члану 6. став 4. овог закона;
11. које најкасније након шест часова непрекидног рада, не прекине радно време одмором у току дневног рада, супротно члану 7. став 1. овог закона;
12. које за радно време које траје дуже од шест, а највише девет часова, користи одмор у току дневног рада од највише 10 минута, супротно члану 7. став 2. овог закона;
13. које за радно време које траје дуже од девет, а највише 12 часова, користи одмор у току дневног рада од највише 20 минута, супротно члану 7. став 3. овог закона;
14. које за радно време које траје дуже од 12 часова, користи одмор у току дневног рада од највише 30 минута, супротно члану 7. став 4. овог закона;
15. које не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од осам часова и 30 минута, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
16. које не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од седам часова, под условом да је коришћење скраћеног дневног одмора дозвољено супротно члану 8. став 2. овог закона (члан 8. став 2. AETR споразума);
17. које не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је краћи од седам часова, супротно члану 8. став 2. овог закона (члан 8. став 2. AETR споразума);
18. које, као члан вишечлане посаде, не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је краћи од седам часова, супротно члану 8. став 4. овог закона (члан 8. став 3. AETR споразума);
19. које у току било које две узастопне недеље не искористи најмање два пуна недељна одмора или један пун недељни одмор и један скраћени недељни одмор, супротно члану 8. став 6. овог закона (члан 8. став 6. AETR споразума);
20. које уместо скраћеног недељног одмора искористи одмор краћи од 20 часова, супротно члану 8. став 6. овог закона (члан 8. став 6. AETR споразума), односно члану 8. став 10. овог закона;
21. које уместо пуног недељног одмора искористи одмор краћи од 36 часова, супротно члану 8. став 6. овог закона (члан 8. став 6. AETR споразума);
22. које по завршетку шестог 24-часовног периода од завршетка претходног недељног одмора започне коришћење недељног одмора након најмање 12 часова, супротно члану 8. став 7. овог закона (члан 8. став 6.а) и c) AETR споразума);
23. које по завршетку дванаестог 24-часовног периода од завршетка претходног недељног одмора започне коришћење недељног одмора након најмање 12 часова, супротно члану 8. став 8. овог закона (члан 8. став 6.b) AETR споразума);
24. које по завршетку дванаестог 24-часовног периода од завршетка претходног недељног одмора користи један пун и један скраћени недељни одмор који у збиру трају краће од дозвољеног, а највише 65 часова, супротно члану 8. став 8. тачка 2) овог закона (члан 8. став 6.b)(2) AETR споразума);
25. које као возач који није члан вишечлане посаде по завршетку шестог 24-часовног периода током временског периода између 22:00 и 6:00 часова управља возилом најмање четири часа и 30 минута, супротно члану 8. став 8. тачка 4) овог закона (члан 8. став 6.b)(4) AETR споразума);
26. које не надокнади временску разлику до пуног недељног одмора најкасније до краја треће недеље рачунајући од недеље у којој је користило скраћени недељни одмор, односно не надовеже временску разлику до пуног одмора на други одмор у трајању од најмање девет часова, супротно члану 8. став 9. овог закона (члан 8. ст. 6.а)(2) и 7. AETR споразума);
27. које користи Потврду за времена односно активности возача за период у коме та времена односно активности нису утврђене за тог возача, супротно члану 11. став 1. овог закона (Анекс - Додатак 3 став 1. AETR споразума);
28. које користи Потврду за времена односно активности возача које се евидентирају, односно које су евидентиране помоћу тахографа или ручним уносом, супротно члану 11. став 2. овог закона (Анекс - Додатак 3 став 1. AETR споразума);
29. које се не стара о исправности и о прописном коришћењу дигиталног тахографа који није пломбиран, односно нема информативну налепницу, односно није прегледан у радионици након уочавања одступања времена од универзалног (UTC) времена за више од 20 минута, супротно члану 14. став 3. овог закона (члан 10. став 1. Анекса AETR споразума);
30. које се не стара о прописном коришћењу дигиталног тахографа услед непрописног коришћења функције „ОUT OF SCOPEˮ, супротно члану 14. став 3. овог закона (члан 10. став 1. Анекса AETR споразума);
31. које се не стара о исправности и о прописном коришћењу тахографа који није прегледан у радионици након промене димензије погонских точкова, односно након промене регистрационе ознаке возила, супротно члану 14. ст. 3. и 4. овог закона (члан 10. став 1. Анекса AETR споразума);
32. које се не стара о прописном коришћењу тахографа који има могућност евидентирања података за само једног возача, а користи га вишечлана посада, супротно члану 14. ст. 3. и 4. овог закона (члан 10. став 1. Анекса AETR споразума);
33. које се не стара о исправности и о прописном коришћењу аналогног тахографа који није пломбиран, односно нема информативну налепницу, односно нема натписну плочицу или налепницу, супротно члану 14. став 4. овог закона (члан 10. став 1. Анекса AETR споразума);
34. које се не стара о прописном коришћењу тахографских листића у погледу истовременог коришћења више сопствених тахографских листића, супротно члану 14. став 4. овог закона;
35. које се не стара о прописном коришћењу тахографских листића у погледу непрописног назначавања на полеђини тахографског листића натписа „ВАН ОБЛАСТИ ПРИМЕНЕˮ, односно натписа „ЛИНИЈСКИˮ, супротно члану 14. став 4. овог закона;
36. чији се тахографски листић или картица возача не налази у тахографу када је у возилу, односно обавља остале активности у вези са возилом или текућим превозом услед чега нису забележене активности возача на тахографском листићу или картици возача, супротно члану 16. став 4. овог закона (члан 12. став 2.а) Анекса AETR споразума);
37. које користи тахографски листић у аналогном тахографу дуже од периода за који је предвиђен услед чега долази до губитка релевантних података, односно немогућности читања забележених података, супротно члану 16. став 6. овог закона (члан 12. став 2.а) Анекса AETR споразума);
38. које користи запрљан или оштећен тахографски листић или картицу возача, а евидентирани подаци на тахографском листићу или картици возача нису читки, супротно члану 16. став 7. овог закона (члан 12. став 1. Анекса AETR споразума);
39. које не користи одговарајуће преклопнике или тастере на аналогном тахографу, односно тастере на дигиталном тахографу, односно не користи их правовремено за евидентирање времена управљања, односно осталог радног времена, односно времена расположивости, односно одмора возача, супротно члану 16. став 8. овог закона (члан 12. став 3. друга алинеја Анекса AETR споразума);
40. које не уписује на тахографски листић ручно своје активности осим управљања возилом, читко и без прљања листића, ако је у возило уграђен аналогни тахограф, односно не врши ручни унос својих активности у дигитални тахограф коришћењем апликације за ручни унос, супротно члану 16. став 9. овог закона (члан 12. став 2.b) Анекса AETR споразума);
41. које приликом надзора на путу нема тахографске листиће за текући дан и претходних 28 дана, супротно члану 18. овог закона (члан 12. став 7. Анекса AETR споразума);
42. које приликом надзора на путу нема картицу возача, ако је поседује, са подацима за текући дан и претходних 28 дана, супротно члану 18. овог закона (члан 12. став 7. Анекса AETR споразума);
43. које приликом надзора на путу нема ручне уносе или штампане исписе или доказе о изреченим санкцијама који се односе на текући дан и претходних 28 дана или потврде о активности возача, супротно члану 18. овог закона (члан 12. став 7. Анекса AETR споразума);
44. ако уграђени граничник брзине није укључен, супротно члану 19. став 1. овог закона;
45. које, уколико је тахограф неисправан или га није могуће користити, не уписује прописане податке на полеђини тахографског листића, на полеђини термалног папира за испис или на одговарајући листић који се прилаже уз тахографски листић, или не бележи правовремено сва времена, односно активности које тахограф више не евидентира, односно не штампа на исправан начин, супротно члану 20. став 2. овог закона (члан 13. став 2.а) Анекса AETR споразума);
46. које не пријави губитак или крађу картице возача надлежним органима државе у којој су се губитак или крађа догодили, супротно члану 21. став 2. овог закона (члан 13. став 3. Анекса AETR споразума).ˮ.

Члан 34.

Члан 60. мења се и гласи:

„Члан 60.

Новчаном казном у фиксном износу од 20.000 динара казниће се за прекршај физичко лице:

1. чије је просечно недељно радно време у било ком четворомесечном периоду, укључујући и прековремени рад, најмање 56 часова, а краће од 60 часова супротно члану 4. став 1. овог закона;
2. чије је дневно радно време, укључујући и прековремени рад, најмање 15 часова, а краће од 16 часова у периоду од 24 часа, супротно члану 4. став 2. овог закона;
3. чије је недељно радно време, укључујући и прековремени рад, најмање 65 часова, а краће од 70 часова супротно члану 4. став 3. овог закона;
4. чије је радно време када обавља ноћни рад, укључујући и прековремени рад, најмање 11 часова, а краће од 13 часова током периода од 24 часа, супротно члану 4. став 5. овог закона;
5. које не достави, односно не достави правовремено превознику извод из евиденције о радном времену код другог или других превозника, односно послодаваца у писаном или електронском облику, супротно члану 4. став 8. овог закона;
6. чије је дневно време управљања возилом дуже од дозвољеног за најмање 1 час, а краће од 2 часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
7. чије је недељно време управљања возилом најмање 60 часова, а краће од 65 часова, супротно члану 5. став 2. овог закона (члан 6. став 2. AETR споразума);
8. чије је време управљања возилом у току две узастопне недеље најмање 100 часова, а краће од 105 часова, супротно члану 5. став 3. овог закона (члан 6. став 3. AETR споразума);
9. чији је период управљања возилом најмање пет часова, а краћи од шест часова, супротно члану 6. став 1. овог закона (члан 7. став 1. AETR споразума);
10. које за радно време које траје дуже од шест, а највише девет часова, користи одмор у току дневног рада дужи од 10 минута, а највише 20 минута, супротно члану 7. став 2. овог закона;
11. које за радно време које траје дуже од девет, а највише 12 часова, користи одмор у току дневног рада дужи од 20 минута, а највише 30 минута, супротно члану 7. став 3. овог закона;
12. које за радно време које траје дуже од 12 часова, користи одмор у току дневног рада дужи од 30 минута, а највише 45 минута, супротно члану 7. став 4. овог закона;
13. које не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање осам часова и 30 минута, а краћи од 10 часова, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
14. које не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је најмање седам часова, а краћи од осам часова, под условом да је коришћење скраћеног дневног одмора дозвољено, супротно члану 8. став 2. овог закона (члан 8. став 2. AETR споразума);
15. које не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је најмање седам часова, а краћи од осам часова, супротно члану 8. став 2. овог закона (члан 8. став 2. AETR споразума);
16. које као члан вишечлане посаде не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је најмање седам часова, а краћи од осам часова, супротно члану 8. став 4. овог закона (члан 8. став 3. AETR споразума);
17. које уместо скраћеног недељног одмора искористи одмор од најмање 20 часова, а краћи од 22 часа, супротно члану 8. став 6. овог закона (члан 8. став 6. AETR споразума), oдносно члану 8. став 10. овог закона;
18. које уместо пуног недељног одмора искористи одмор од најмање 36 часова, а краћи од 42 часа, супротно члану 8. став 6. овог закона (члан 8. став 6. AETR споразума);
19. које по завршетку шестог 24-часовног периода од завршетка претходног недељног одмора, након најмање 3 часа, а краће од 12 часова, започне коришћење недељног одмора, супротно члану 8. став 7. овог закона (члан 8. став 6.а) и c) AETR споразума);
20. које по завршетку дванаестог 24-часовног периода од завршетка претходног недељног одмора, након најмање 3 часа, а краће од 12 часова, започне коришћење недељног одмора, супротно члану 8. став 8. овог закона (члан 8. став 6.b) AETR споразума);
21. које по завршетку дванаестог 24-часовног периода од завршетка претходног недељног одмора користи један пун и један скраћени недељни одмор који у збиру трају дуже од 65 часова, а највише 67 часова, супротно члану 8. став 8. тачка 2) овог закона (члан 8. став 6.b)(2) AETR споразума);
22. који као возач који није члан вишечлане посаде, по завршетку шестог 24-часовног периода током временског периода између 22:00 и 6:00 часова управља возилом дуже од три часа, а краће од четири часа и 30 минута, супротно члану 8. став 8. тачка 4) овог закона (члан 8. став 6.b)(4) AETR споразума);
23. чија потврда о активностима возача није попуњена, односно није прописно попуњена пре почетка путовања, супротно члану 11. став 4. овог закона (Анекс – Додатак 3 став 1. AETR споразума);
24. које се не стара о исправности тахографа и о прописном коришћењу тахографа који није прегледан у прописаном року, супротно члану 14. ст. 3. и 4. овог закона (члан 10. став 1. Анекса AETR споразума);
25. које на тахографском листићу не попуни или не попуни читко датум почетка рада на возилу, супротно члану 16. став 11. овог закона (члан 12. став 5.b) Анекса AETR споразума);
26. које на тахографском листићу не попуни или не попуни читко датум завршетка рада на возилу, супротно члану 16. став 11. овог закона (члан 12. став 5.b) Анекса AETR споразума);
27. које на тахографском листићу не попуни или не попуни читко стање одометра на почетку рада на возилу, супротно члану 16. став 11. овог закона (члан 12. став 5.d) Анекса AETR споразума);
28. ако се време на аналогном тахографу не подудара са званичним временом државе у којој је регистровано возило, односно са универзалним (UTC) временом на дигиталном тахографу уз дозвољено одступање до 20 минута, супротно члану 16. став 13. овог закона (члан 12. став 3. прва алинеја Анекса AETR споразума);
29. које се не потпише на полеђини штампаног исписа, супротно члану 17. став 2. овог закона уколико је картица возача оштећена или неисправна, односно изгубљена или украдена (члан 13. став 2.b) Анекса AETR споразума);
30. које не достави правовремено превознику носаче података и доказе, осим картице возача, супротно члану 18. став 4. овог закона;
31. које не достави превознику податке са картице возача или му не омогући њихово преузимање најкасније у року од 28 календарских дана од претходног преузимања, супротно члану 18. став 5. овог закона;
32. које није поднело захтев за издавање нове картице возача Агенцији у року од седам дана од када је картица возача постала оштећена или неисправна, односно изгубљена или украдена, супротно члану 21. став 1. овог закона (члан 12. став 1. Анекса AETR споразума);
33. које није вратило оштећену или неисправну картицу возача Агенцији, супротно члану 21. став 3. овог закона, приликом подношења захтева за издавање картице возача (члан 13. став 3. Анекса AETR споразума).ˮ.

Члан 35.

Члан 61. мења се и гласи:

„Члан 61.

Новчаном казном у фиксном износу од 10.000 динара казниће се за прекршај физичко лице:

1. чије је просечно недељно радно време у било ком четворомесечном периоду, укључујући и прековремени рад, дуже од дозвољених 48 часова, а краће од 56 часова супротно члану 4. став 1. овог закона;
2. чије је дневно радно време, укључујући и прековремени рад, дуже од дозвољених 14 часова, а краће од 15 часова у периоду од 24 часа, супротно члану 4. став 2. овог закона;
3. чије је недељно радно време, укључујући и прековремени рад, дуже од дозвољених 60 часова, а краће од 65 часова супротно члану 4. став 3. овог закона;
4. чије је радно време када обавља ноћни рад, укључујући и прековремени рад, дуже од дозвољених десет часова, а краће од 11 часова током периода од 24 часа, супротно члану 4. став 5. овог закона;
5. чије је дневно време управљања возилом дуже од дозвољеног зa мање од једног часа, супротно члану 5. став 1. овог закона (члан 6. став 1. AETR споразума) и члану 5. став 4. овог закона;
6. чије је недељно време управљања возилом дуже од дозвољених 56 часова, а краће од 60 часова, супротно члану 5. став 2. овог закона (члан 6. став 2. AETR споразума);
7. чије је време управљања возилом у току две узастопне недеље дуже од дозвољених 90 часова, а краће од 100 часова, супротно члану 5. став 3. овог закона (члан 6. став 3. AETR споразума);
8. чији је период управљања возилом дужи од дозвољених четири часа и 30 минута, а краћи од пет часова, супротно члану 6. став 1. овог закона (члан 7. став 1. AETR споразума);
9. које за радно време које траје дуже од шест, а највише девет часова, користи одмор у току дневног рада дужи од 20 минута, а краћи од 30 минута, супротно члану 7. став 2. овог закона;
10. које за радно време које траје дуже од девет, а највише 12 часова, користи одмор у току дневног рада дужи од 30 минута, а краћи од 45 минута, супротно члану 7. став 3. овог закона;
11. које за радно време које траје дуже од 12 часова, користи одмор у току дневног рада дужи од 45 минута, а краћи од 60 минута, супротно члану 7. став 4. овог закона;
12. које не искористи пуни дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од дозвољених 11 часова, а најмање десет часова, под условом да коришћење скраћеног дневног одмора није дозвољено, супротно члану 8. став 2. овог закона (члан 8. став 2. AETR споразума);
13. које не искористи скраћени дневни одмор у року од 24 часа након завршетка претходног дневног или недељног одмора, а део одмора који улази у наведени рок од 24 часа је краћи од дозвољених девет часова, а најмање осам часова, под условом да је коришћење скраћеног дневног одмора дозвољено, супротно члану 8. став 2. овог закона (члан 8. став 2. AETR споразума);
14. које не искористи подељени дневни одмор у року од 24 часа након завршетка претходног дневног или недељног одмора, а други део одмора који улази у наведени рок од 24 часа је краћи од дозвољених девет часова, а најмање осам часова, супротно члану 8. став 2. овог закона (члан 8. став 2. AETR споразума);
15. које као члан вишечлане посаде не искористи дневни одмор у року од 30 часова након завршетка претходног дневног или недељног одмора, а део одмора који улази у наведени рок од 30 часова је краћи од дозвољених девет часова, а најмање осам часова, супротно члану 8. став 4. овог закона (члан 8. став 3. AETR споразума);
16. које уместо скраћеног недељног одмора искористи одмор од најмање 22 часа, а краћи од 24 часа, супротно члану 8. став 6. овог закона (члан 8. став 6. AETR споразума), односно члану 8. став 10. овог закона;
17. које уместо пуног недељног одмора искористи одмор од најмање 42 часа, а краћи од 45 часова, супротно члану 8. став 6. овог закона (члан 8. став 6. AETR споразума);
18. које по завршетку шестог 24-часовног периода од завршетка претходног недељног одмора, након највише 3 часа, започне коришћење недељног одмора, супротно члану 8. став 7. овог закона (члан 8. став 6. AETR споразума);
19. које по завршетку дванаестог 24-часовног периода од завршетка претходног недељног одмора, након највише 3 часа, започне коришћење недељног одмора, супротно члану 8. став 8. овог закона (члан 8. став 6.b) AETR споразума);
20. које по завршетку дванаестог 24-часовног периода од завршетка претходног недељног одмора користи један пун и један скраћени недељни одмор који у збиру трају краће од дозвољених 69 часова, а дуже од 67 часова, супротно члану 8. став 8. тачка 2) овог закона (члан 8. став 6.b)(2) AETR споразума);
21. које у возилу у који је уграђен аналогни тахограф нема довољан број тахографских листића, односно одговарајуће тахографске листиће који имају одобрење типа за коришћење у аналогном тахографу који је уграђен у возило, супротно члану 15. став 1. овог закона (члан 11. став 1. Анекса AETR споразума);
22. које у возилу у који је уграђен дигитални тахограф нема довољно одговарајућег папира за испис који има одобрење типа за дигитални тахограф који је уграђен у возило, супротно члану 15. став 2. овог закона;
23. чији се тахографски листић или картица возача не налази у тахографу кад је возач у возилу, односно обавља остале активности у вези са возилом или текућим превозом, али су ипак забележене све активности возача на тахографском листићу или картици возача, супротно члану 16. став 4. овог закона (члан 12. став 2.а) Анекса AETR споразума);
24. које користи тахографски листић у аналогном тахографу дуже од периода за који је предвиђен услед чега не долази до губитка релевантних података, односно постоји могућност читања забележених података, супротно члану 16. став 6. овог закона (члан 12. став 2.а) Анекса AETR споразума);
25. које користи запрљан или оштећен тахографски листић или картицу возача, а евидентирани подаци на тахографском листићу или картици возача су читки, супротно члану 16. став 7. овог закона (члан 12. став 1. Анекса AETR споразума);
26. које на тахографском листићу не попуни или не попуни читко место почетка рада на возилу у коме се користи тахографски листић, супротно члану 16. став 11. овог закона (члан 12. став 5.b) Анекса AETR споразума);
27. које на тахографском листићу не попуни или не попуни читко место завршетка рада на возилу у коме се користи тахографски листић, супротно члану 16. став 11. овог закона (члан 12. став 5.b) Анекса AETR споразума);
28. које на тахографском листићу не попуни или не попуни читко регистарски број возила у коме се користи тахографски листић, супротно члану 16. став 11. овог закона (члан 12. став 5.c) Анекса AETR споразума);
29. које на тахографском листићу не попуни или не попуни читко стање на одометру на завршетку рада на возилу у коме се користи тахографски листић, супротно члану 16. став 11. овог закона (члан 12. став 5.d) Анекса AETR споразума);
30. које на тахографском листићу не попуни или не попуни читко разлику стања одометра између завршетка и почетка рада на возилу у коме се користи тахографски листић, супротно члану 16. став 11. овог закона (члан 12. став 5.d) Анекса AETR споразума);
31. које на тахографском листићу не попуни или не попуни читко време промене возила у коме се користи тахографски листић, супротно члану 16. став 11. овог закона (члан 12. став 5.e) Анекса AETR споразума);
32. које у дигитални тахограф не унесе податке о држави почетка, односно завршетка рада на возилу, супротно члану 16. став 14. овог закона (члан 12. став 5.bis. Анекса AETR споразума).ˮ.

Члан 36.

Члан 62. мења се и гласи:

„Члан 62.

Новчаном казном у износу од 200.000 до 500.000 динара казниће се за прекршај правно лице или предузетник:

1. ако не достави Агенцији податке о производима које испоручи на тржиште Републике Србије, супротно члану 13. став 4. овог Закона;
2. ако граничник брзине који накнадно угради у возило није у складу са једнообразним техничким условима, супротно члану 19. став 2. овог закона;
3. ако послове радионице обавља за тахографе који нису у употреби, супротно члану 31. став 4. овог закона;
4. ако изда Уверење о исправности тахографа за тахограф који није исправан или чија подешавања не одговарају параметрима возила или са којим је повезан уређај или направа за манипулацију, супротно члану 31. став 5. овог закона;
5. ако за време док не испуњава неки од услова из члана 33. став 2. тач. 2) - 9) обавља послове радионице, супротно члану 33. став 5. овог закона;
6. ако након одузимања дозволе не достави Агенцији све картице радионице или жигове или неискоришћене обрасце уверења о исправности тахографа, супротно члану 35. став 5. овог закона;
7. ако, у случају одузимања дозволе, не чува до истека за то прописаног рока сву документацију или евиденције које води према овом закону, супротно члану 35. став 6. овог закона;
8. ако обавља послове за које не поседује важећу дозволу издату од стране Агенције, супротно члану 36. став 1. овог закона;
9. ако послове радионице обавља на локацији или у објектима за које није добило дозволу, супротно члану 36. став 2. овог закона;
10. ако за време док не испуњава неки од услова из члана 33. став 2. тач. 10) - 13) обавља послове радионице на које се односи наведени услов, супротно члану 36. став 7. овог закона;
11. ако у случају демонтаже дигиталног тахографа, не преузме све податке који су на њему евидентирани, за последња три месеца, закључно са даном када је дошло до неисправности или грешке, укључујући и личне податке, супротно члану 36. став 9. овог закона;
12. ако изда потврду о немогућности преузимања података супротно члану 37. став 3. овог закона, а овлашћени представник произвођача тахографа преузме податке или направи исписе из дигиталног тахографа у складу са чланом 37. став 8. овог закона;
13. ако један примерак потврде о немогућности преузимања података не пошаље Агенцији, супротно члану 37. став 5. овог закона;
14. ако послове радионице обавља лице које не поседује важећу лиценцу техничара или техничар који има решење о суспензији лиценце техничара, супротно члану 39. став 1. овог закона;
15. ако лице запослено у радионици не омогући или спречи Агенцију да несметано предузме радње из члана 51. став 1. овог закона, супротно члану 51. став 2. овог закона.

Новчаном казном од 30.000 до 60.000 динара или радом у јавном интересу у трајању од најмање 240 часова казниће се за прекршај из става 1. овог члана одговорно лице у правном лицу.

Новчаном казном од 30.000 до 60.000 динара или радом у јавном интересу у трајању од најмање 240 часова казниће се одговорно лице у правном лицу ако, у случају да привредно друштво, односно јавно предузеће, односно предузетник престану да постоје, о томе не обавести Агенцију или не достави сву документацију или евиденције које је радионица за тахографе водила, супротно члану 35. став 6. овог закона.ˮ.

Члан 37.

Члан 63. мења се и гласи:

„Члан 63.

Новчаном казном у износу од 80.000 до 200.000 динара казниће се за прекршај правно лице или предузетник:

1. ако послове контроле или прегледа тахографа не обавља за аналогне или дигиталне тахографе, осим за „smartˮ тахографе супротно члану 31. став 2. овог закона;
2. ако послове радионице не обавља на прописан начин, супротно члану 31. став 4. овог закона;
3. ако обавља послове прегледа тахографа а истовремено не врши и посао контроле граничника брзине, супротно члану 31. став 6. овог закона;
4. ако не води евиденцију о пословима радионице, супротно члану 31. ст. 8. и 9. овог закона;
5. ако не обезбеди да се послови радионице могу обавити током целог радног времена, супротно члану 36. став 5. овог закона;
6. ако о промени одговорног лица или руководиоца радионице за тахографе или запослених техничара не обавести Агенцију најкасније у року од седам дана од дана настале промене, супротно члану 36. став 6. овог закона;
7. ако најкасније у року од три дана не обавести Агенцију да је престало да испуњава услов из члана 33. став 2. тач. 10) или 11) или 12) или 13), супротно члану 36. став 7. овог закона;
8. ако најкасније првог следећег радног дана не обавести Агенцију о губитку алата за жигосање, супротно члану 36. став 8. овог закона;
9. ако превознику, у чијем је возилу био дигитални тахограф или код којег је запослен возач на ког се односе подаци о времену управљања возилом и одморима, не достави податке које је преузело или пренео приликом демонтаже дигиталног тахографа, супротно члану 36. став 10. овог закона;
10. ако, у случају да није могуће извршити преузимање података, али је могуће направити исписе из дигиталног тахографа, не направи исписе за последња три месеца или их не достави превознику, супротно члану 37. став 2. овог закона;
11. ако потврду о немогућности преузимања података не изда превознику, односно власнику возила или не чува један примерак у радионици за тахографе две године, супротно члану 37. став 5. овог закона.

Новчаном казном од 10.000 до 30.000 динара или радом у јавном интересу у трајању од 80 до 240 часова казниће се за прекршај из става 1. овог члана одговорно лице у правном лицу.ˮ.

Члан 38.

У члану 65. став 1. тачка 1) после речи: „картицеˮ додаје се реч: „радионицеˮ.

У тачки 2) речи: „одговарајућа документаˮ замењују се речима: „неискоришћене обрасце уверења о исправности тахографаˮ

У тачки 4) речи: „или неисправностиˮ се бришу.

После тачке 8) додаје се тачка 9) која гласи:

„9) ако не омогући или спречи Агенцију да несметано предузме радње из члана 51. став 1 овог закона, супротно члану 51. став 2. овог закона.ˮ.

Члан 39.

У члану 66. став 1. тачка 1) после речи: „ако сеˮ додају се речи: „не стара да сеˮ, а реч: „неˮ брише се.

После тачке 2) додаје се нова тачка 2а) која гласи:

„2а) ако о промени одговорног лица или руководиоца радионице за тахографе или запослених техничара не обавести Агенцију најкасније у року од седам дана од дана настале промене, супротно члану 38. став 2. тачка 8) овог закона;ˮ.

Члан 40.

Члан 76. брише се.

Члан 41.

Возила која ступањем на снагу овог закона имају обавезу уградње тахографа, морају уградити тахограф најкасније у року од шест месеци од дана ступања на снагу овог закона.

Истеком рока од годину дана од дана ступања на снагу овог закона, превозник мора пружити на увид тахографске листиће и податке са дигиталног тахографа, за последње две године.

Лиценце техничара издате до дана ступања на снагу овог закона обновиће се први пут на захтев техничару који је у претходних пет година од предаје захтева присуствовао на најмање два семинара унапређења знања за техничара у радионици за тахографе, са различитим наставним планом, које организује и спроводи Агенција.

Члан 42.

Овај закон ступа на снагу даном објављивања у „Службеном гласнику Републике Србије”.